ხეთეფი

ხეთეფი — უჯვეშაში ანატოლიარი კათა, ნამუეფით ინდოევროპულ ნინეფიშ ფანიაშ ანატოლურ ჸას ორხველჷ ხეთურ ნინაშა რაგადანდეს დო ჯვ. წ. XVIII ოშწანურას ანატოლიას გიჭყჷ ხეთეფიშ ომაფეს (ცენტრალური ანატოლიაშ პლატოს). ხეთეფიშ იმპერიაქ ჭყანიერობაშ კონკის ჯვ. წ. XIV ოშწანურას მიოჭირინჷ დო თიმ ბორჯიშო თინეფს დოჸუნელი აფჷდეს ანატოლიაშ დიდი ნორთი, ოორუე-ბჟადალი სირია ლიტანიშ წყარმალუშახ დო ჟილენი მესოპოტამია (შქაწყარმალონი). ჯვ. წ. 1180 წანაშ უკული, იმპერიაქ აკოცჷ მუსხირენ ზოხორინელ სათაროეფო, კანკალე თინეფშე ჯვ. წ. VIII ოშწანურაშახ არსებენდჷ.

ტერმინი „ხეთეფი“ წჷმურს ჯვეში აპიანიშ ზიტყვაშე „ხჲვ“ (חתי ხტჲ, ან בני-חת ბნჲ-ხტ, „ხეთიშ სქუალეფი“ (ხეთი ქანაანიშ სქი რდჷ)). არქეოლოგეფქ, ნამუეფქჷთ ანატოლიაშ ხეთეფიშ კულტურას XIX ოშწანურას მიოგორესჷნ, დუდმაართაშე თინეფი თეს ბიბლიურ ხეთეფს მიორხველანდჷ. ასე თე ჰიპოთეზა დებაშ მეკონი რე.

ქოძირით თაშნეშე
 ხეთეფიშ მაფეფიშ ერკებული

რესურსეფი ინტერნეტის

ვიდეო ლექცია - ხეთეფიშ იმპერია 
ხეთეფი 
 შანულამი ალაქეფი
Hittites.info
ხეთეფიშ პერიოდი ანატოლიას

*
კატეგორია:ჯვეში კათეფი